
A szárazföldi hadműveletek összehasonlítása az iraki és afganoisztáni hadszíntéren.

A XXI. század első évtizedének meghatározó eseményei az Irakban és Afganisztánban vívott háborúk. Dolgozatomban a legutóbbi kettővel (Operation Iraqi Freedom ill. Operation Enduring Freedom) foglalkozok, mivel azoknak van hatásuk napjaink hadművészetére. Sokan és sokféleképpen írtak a két ázsiai országban dúló harcokról. Minden esetben párhuzamot vontak a két háború közé, mintha teljesen ugyanolyan volna mindkettő. Ennek a következtetésnek az alapja az amúgy sem túl részletes hivatalos álláspontok felületes tanulmányozása, ill. leegyszerűsítése. Jelen dolgozat célja annak a bebizonyítása, hogy ez a következtetés téves. Dolgozatomban főként a katonai műveleteket vizsgálom meg. Nem célom mélyebben foglalkozni a hadműveleteket megelőző politikai manőverekkel, de az al-Kaidával és a Szaddám-rezsimmel sem, csak amennyire ez az események megértéséhez feltétlenül szükséges. Továbbá a téma hatalmas mérete miatt el kell tekintenem az összhaderőnemi szemléletmódtól, túlnyomórészt szárazföldi hadműveleteket fogok tárgyalni.



